

**Συνάντηση με ΚΟΕΑΣ στον ΚΟΑ**

Την ηγεσία της ΚΟΕΑΣ δέχτηκε ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης την Τρίτη 27 Σεπτεμβρίου στα γραφεία του ΚΟΑ. Σ’ αυτήν ήταν επίσης παρόντες τα μέλη του ΔΣ ΚΟΑ Ανδρόνικος Ανδρονίκου, Κάλλη Χατζηιωσήφ και Έλενα Παπακώστα και οι Λειτουργοί ΚΟΑ Πάρις Αβρααμίδης και Πετρούλα Χαριλάου. Από πλευράς ΚΟΕΑΣ παρευρέθηκαν ο Πρόεδρος Περικλής Μάρκαρης και ο Γενικός Διευθυντής Αντώνης Γιωργαλλίδης.

Στη συνάντηση ενημερώθηκε ο Οργανισμός για τον προγραμματισμό της ΚΟΕΑΣ για το 2023 και για το πλάνο που υπάρχει για θεσμοθέτηση και περαιτέρω αναβάθμιση της διεθνούς διοργάνωσης που έγινε για πρώτη φορά τον περασμένο Μάιο. Παράλληλα συζητήθηκαν τα προβλήματα που αντιμετωπίζει η Ομοσπονδία.

Αφού ενημερώθηκαν για όλα τα ζητήματα που έθεσε η ΚΟΕΑΣ τα στελέχη του ΚΟΑ, τονίστηκε πως θα τεθούν ενώπιον του Συμβουλίου του Οργανισμού για εξεύρεση λύσεων.